b'\n_START_ARTICLE_\nNe na mojem dvori\xc5\xa1\xc4\x8du\n_START_PARAGRAPH_\nNe na mojem dvori\xc5\xa1\xc4\x8du (znano tudi pod akronimom NIMBY za angle\xc5\xa1ko frazo Not in my back yard) je slab\xc5\xa1alni izraz za nasprotovanje lokalnega prebivalstva k predlogom nosilcev in izvajalcev novih projektov, ki neposredno\xc2\xa0posegajo v okoljsko in prostorsko ureditev v njihovi bli\xc5\xbeini. Prebivalci verjamejo, da so spremembe in razvoj v dru\xc5\xbebi potrebni, vendar tega ne \xc5\xbeelijo v svoji bli\xc5\xbeini. Prebivalci, ki temu napredku nasprotujejo, se v\xc4\x8dasih ozna\xc4\x8dujejo kot Nimbies (Nimbiji) _NEWLINE_NIMBY koncept (u\xc4\x8dinek) se lahko uporablja na splo\xc5\xa1no tudi za ljudi, ki se zavzemajo za dolo\xc4\x8dene predloge (na primer var\xc4\x8devalne ukrepe, kot so zmanj\xc5\xa1evanje porabe prora\xc4\x8dunskih sredstev, zvi\xc5\xa1anja davkov zaposlovanje ali odpu\xc5\xa1\xc4\x8danje delovne sile, vendar nasprotujejo na\xc4\x8dinu njihovega izvajanja, ki bi\xc2\xa0posledi\xc4\x8dno vplival na njih. Nastanek "NIMBY" u\xc4\x8dinka je posledica strahu pred spremembami, neznanim, novim, druga\xc4\x8dnim. Vzrok temu je tudi nepopolna obve\xc5\xa1\xc4\x8denost in slaba komunikacija med prebivalstvom na eni strani, ter na drugi strani naro\xc4\x8dnikom oz. izvajalcem projekta , ki je odgovoren za obve\xc5\xa1\xc4\x8danje o nastalih spremembah. _NEWLINE_\xc4\x8ce povzamemo idejo tega u\xc4\x8dinka, gre pravzaprav za nasprotovanje skupnosti ali posameznikov gradnji ali drugim posegom v okolje, ki so na\xc4\x8drtovani prakti\xc4\x8dno na njihovem dvori\xc5\xa1\xc4\x8du oziroma v njihovi neposredni bli\xc5\xbeini.'